b'\n_START_ARTICLE_\nZastava M02 Kojot\n_START_SECTION_\nKarakteristike\n_START_PARAGRAPH_\nMitraljez M02 Kojot je po izgledu i karakteristikama veoma sli\xc4\x8dan ruskom te\xc5\xa1kom mitraljezu Kord a mo\xc5\xbee se postavljati na trono\xc5\xbeno postolje svog prethodnika Zastave M87. Konstrukcija mitraljeza osigurava pouzdanu funkcionalnost bez zastoja te rad u svim klimatskim i terenskim uvjetima._NEWLINE_Cijev Kojota izra\xc4\x91ena je metodom hladnog kovanja a unutra\xc5\xa1njost same cijevi je kromirana \xc4\x8dime je osigurana dugotrajnost s nepromjenjivim balisti\xc4\x8dkim karakteristikama. Mo\xc5\xbee ju se brzo i lako skinuti s mitraljeza i postaviti novu. Na ustima cijevi nalazi se skriva\xc4\x8d plamena koji raspr\xc5\xa1uje barutne plinove i smanjuje bljesak plamena prilikom paljbe \xc4\x8dime polo\xc5\xbeaj vojnika ostaje prikriven._NEWLINE_Oru\xc5\xbeje koristi streljivo kalibra 12.7\xc3\x97108mm s lanca kapaciteta 60 metaka koji je smje\xc5\xa1ten u kutiju sa streljivom. Prilikom paljbe, \xc4\x8dahure se izbacuju naprijed bez opasnosti da \xc4\x87e strijelcu ili nekome u blizini odletjeti u lice.'